Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2019/C 379/08)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O ODOBRENJU STANDARDNE IZMJENE

„Condado de Huelva”

Referentni broj: PDO-ES-A1485-AM02

Datum obavijesti: 30.8.2019.

OPIS I OBRAZLOŽENJE ODOBRENE IZMJENE

1. Dodavanje tradicionalnih izraza „Fino” i „Oloroso” u specifikaciju proizvoda

Opis i obrazloženje

Opis

Zatražena izmjena uključuje dodavanje u specifikaciju proizvoda tradicionalnih izraza „Fino” i „Oloroso” kojima se opisuju određena vina koja se podvrgavaju biološkim i oksidirajućim postupcima sazrijevanja u okviru sustava „criaderas y soleras” koji se tradicionalno koristi u regiji Condado de Huelva.

U postojećoj specifikaciji te su vrste vina obuhvaćene drugim izrazima („Pálido” i „Viejo”), ali izrazi „Fino” i „Oloroso” nalaze se u brojnim komercijalnim dokumentima, kao što su popisi cijena, oznake, oglasi, registri vina, dostavnice, računi itd., iz razdoblja od kraja 19. stoljeća do 1960-ih godina. Iz te dokumentacije proizlazi da se uporaba tih izraza mora smatrati tradicionalnom. Ti izrazi nisu izašli iz svakodnevne uporabe i koriste se i dalje, iako se ne navode u specifikaciji proizvoda.

Obrazloženje

Područje Condado de Huelva poznato je po proizvodnji vina iznimne kvalitete. Zakonom o vinovoj lozi i vinu ta su vina 1933. zaštićena oznakom izvornosti „Huelva”, uz druge prestižne andaluzijske oznake izvornosti kao što su „Jerez”, „Xerez” ili „Sherry”, „Málaga”, „Manzanilla-Sanlúcar de Barrameda”, „Montilla” i „Moriles”. Godine 1962. osnovan je Regulatorni odbor, a prva uredba o oznaci izvornosti odobrena je ministarskom odlukom od 27. prosinca 1963. U članku 3. te uredbe navedena su vina s oznakom izvornosti među kojima i vina „Fino” i „Oloroso”.

Treba napomenuti da je povijest proizvodnje vina u regiji Condado de Huelva mnogo duža i da počeci kulture proizvodnje vina sežu još u predrimsko doba. Pronađene su i amfore u kojima se vino prevozilo i čuvalo u feničkim naseljima u Španjolskoj.

U arhivima općina Villalba del Alcor i Manzanilla mogu se pronaći svjedočanstva o tome kako su se u 18. stoljeću bačve vina iz regije prevozile kolima do rijeke Tinto, gdje ih se utovarivalo u velike teglenice i odvozilo u luku Moguera. Među odredištima u koja su se bačve odande odvozile bile su općine u Cádizu, koji se zbog međusobne sličnosti raznih tradicionalnih vina južne Španjolske smatra sestrinskom pokrajinom Huelve.

Tijekom 19. i 20. stoljeća proizvodnja tih vrsta vina bila je vrlo rasprostranjena u vinarijama u regiji Condado de Huelva. Već je navedeno da se to vidjeti iz povijesne dokumentacije u kojoj su deseci primjeraka cjenika, dostavnica, računa, registara vina, pa čak i oznaka za vino.

Ti su se tradicionalni izrazi prestali koristiti nakon tužbe nekolicine tijela protiv odluke Ministarstva poljoprivrede od 27. prosinca 1963., produljene 30. travnja 1964., o odobrenju uredbe o oznaci izvornosti „Huelva” i njezinu regulatornom odboru. Regulatorni odbor nije sudjelovao u tom postupku zbog manjka financijskih sredstava.

Predmetna tužba podnesena je na temelju zakona koji su tada bili na snazi. Stajalište je Regulatornog odbora oznake izvornosti „Condado de Huelva” da se u okviru važećeg prava EU-a zahtjev za pravo korištenja tih tradicionalnih izraza može podnijeti na temelju članka 27. Delegirane uredbe Komisije (EU) 2019/33 od 17. listopada 2018. o dopuni Uredbe (EU) br. 1308/2013.

JEDINSTVENI DOKUMENT

1. Naziv proizvoda

Condado de Huelva

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

3. Likerska vina

4. Opis vina

Bijelo vino

Bijela vina razvrstana su kao „Joven”, „Tradicional” ili „Condado de Huelva”, ovisno o postupku proizvodnje, udjelu šećera i sazrijevanju. Raspon boja varira od boje svijetle slame sa zelenkastim tonovima do intenzivnije žute, a vina su u ustima lagana i intenzivna, s aromama svježeg voća i divljeg bilja.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 10 Najmanji ukupni sadržaj kiselosti Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Crno vino

Crna vina razvrstana su kao „Joven”, „Roble” ili „Crianza”, ovisno o trajanju i metodi sazrijevanja.

Boje su višnje s naznakama tamnog grimiza i imaju snažan i elegantan aromatski kompleks. Puna su okusa i koncentrirana u ustima.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 11 Najmanji ukupni sadržaj kiselosti Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Crna vina „Reserva” i „Gran Reserva”

Ovisno o trajanju i metodi sazrijevanja, crna vina razvrstana su kao:

„Reserva”: boja trešnje, snažna i intenzivna aroma, pun i snažan okus u ustima,

„Gran Reserva”: boja tamne trešnje, mineralna, složena i elegantna aroma, pun, zaokružen i snažan okus u ustima.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 12 Najmanji ukupni sadržaj kiselosti Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Likerska vina

Svojstva im određuje sustav sazrijevanja, koji može biti dinamičan („criaderas y soleras”) ili statičan („añadas”, od samo jedne berbe), trajanje sazrijevanja i udio šećera. Razvrstana su kao „Generoso”, „Generoso de Licor” i „de Licor Dulce” (uključujući mistele). Vina „Generoso” suha su vina koja su sazrela biološki ili s pomoću oksidacije, svijetložute boje do boje tamnog mahagonija, oštre i slankaste arome s vrlo snažnim orašastim notama i duge završne faze u ustima. Vina „Generoso de Licor” variraju od suhih do slatkih, od svijetložute boje do boje mahagonija, od laganih do vrlo teških, s voćnim aromama i aromama prepečenog karamela koje variraju od suhih do slatkih i baršunastih. Mistele su tamne, s aromama macerirana voća i kremaste u ustima.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 15 Najmanji ukupni sadržaj kiselosti Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Likerska vina „Condado Viejo” ili „Oloroso”

To su likerska vina od sorata bijeloga grožđa, jantarne boje do boje mahagonija, snažne arome s notama prepečenih badema, u ustima gorkasta i koncentrirana, vrlo intenzivna okusa.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 17 Najmanji ukupni sadržaj kiselosti Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Enološki postupci

a) Osnovni enološki postupci

Poseban enološki postupak

Područje proizvodnje jest zemljopisno područje na kojem se nalaze registrirani vinogradi s vrstama tla albariza, arenas i barros. Vina nakon fermentacije mogu sazrijevati biološki ili s pomoću oksidacije, pri čemu se koristi dinamičan sustav poznat kao „criaderas y soleras” ili statičan sustav „añadas” (od samo jedne berbe).

Tijekom biološkog sazrijevanja na izloženoj površini vina stvara se tanki sloj, odnosno film kvasca. Pri postupku oksidacije vina sazrijevaju zbog izloženosti kisiku. Koristi se i metoda „cabeceo”, koja uključuje miješanje ili kombiniranje različitih vina ili čak miješanje vina s dodatnim proizvodima.

Relevantna ograničenja pri proizvodnji vina

Pritiskom koji se primjenjuje za izdvajanje mošta smije se dobiti najviše 70 litara mošta od svakih 100 kg ubranog grožđa. U proizvodnji vina Pedro Ximénez i Moscatel smiju se koristiti koncentrirani mošt i suho vino sorata Zalema, Palomino Fino, Listán i Garrido Fino pod uvjetom da zajedno ne čine više od 30 % ukupnog konačnog proizvoda i da udio suhog vina tih sorata ne čini više od 15 % ukupnog proizvoda. Sazrijevanje se odvija u bačvama i/ili buradi najvećeg kapaciteta do 650 litara za bijela vina i 330 litara za crna vina.

Metoda uzgoja

Metode uzgoja moraju u svakom trenutku biti u skladu s okolišem, a posebno se mora spriječiti onečišćenje vode i tla. Gustoća sadnje mora biti takva da na jednom hektaru bude od 1950 do 4000 trsova. Rezidba se može obavljati slobodnim metodama, rezidbom u obliku glave i/ili poduprtim oblicima, kao što je rezidba Guyot, rezidba „Quarante” ili rezidba u obliku kordonca. Ako pri Regulatornom odboru treba registrirati mješovite nasade, urod se mora ubrati potpuno odvojeno od drugih sorata.

b) Najveći prinosi

12 000 kilograma grožđa po hektaru

6. Definirano zemljopisno područje

Područje proizvodnje vina obuhvaća općine Almonte, Beas, Bollullos Par del Condado, Bonares, Chucena, Gibraleón, Hinojos, La Palma del Condado, Lucena del Puerto, Manzanilla, Moguer, Niebla, Palos de la Frontera, Rociana del Condado, San Juan del Puerto, Trigueros, Villalba del Alcor i Villarrasa, sve u pokrajini Huelva.

Područje sazrijevanja vina obuhvaća općine Almonte, Bollullos Par del Condado, Chucena, Gibraleón, La Palma del Condado, Manzanilla, Moguer, Rociana del Condado, San Juan del Puerto i Villalba del Alcor.

7. Glavne sorte vinove loze

CABERNET SAUVIGNON

LISTAN DEL CONDADO

ZALEMA

TEMPRANILLO

SYRAH

SAUVIGNON BLANC

PEDRO XIMÉNEZ

PALOMINO FINO

MOSCATEL DE ALEJANDRÍA

MERLOT

GARRIDO FINO

COLOMBARD

8. Opis poveznica

Poveznica

Područje tog ZOI-ja odgovara Andaluzijskoj depresiji u kojoj je tlo ravno ili blago brdovito. Klima je sredozemna, iako izloženost tog područja Atlantiku omogućena topografijom, donosi oceanske utjecaje koji, zajedno s blizinom Nacionalnog parka Doñana te tradicionalnim znanjem i umijećem ljudi iz tog područja, utječu na vrste vina koje se ondje proizvode. Likerska vina, uključujući vina „Generoso”, (sazrijevaju) u okviru tradicionalnog sustava „criaderas y soleras” i statičkog sustava u kojem je rukovanje bačvama i/ili buradi od hrastova drva ključno za kvalitetu vina. Načinom na koji su podrumi izgrađeni i na koji se njima upravlja osigurava se optimalna mikroklima za sazrijevanje.

9. Osnovni dodatni uvjeti (pakiranje, označivanje, ostali zahtjevi)

Pravni okvir:

U nacionalnom zakonodavstvu

Vrsta dodatnog uvjeta:

Dodatne odredbe koje se odnose na označivanje

Opis stanja

Na oznaci mora biti jasno naveden naziv ZOI „Condado de Huelva”. Prije stavljanja oznaka u promet Regulatorni odbor mora provjeriti njihovu sukladnost sa specifikacijom tog proizvoda. Bez obzira na činjenicu da je pakiranje u kojem se vino otprema za potrošnju zakonski dopušteno, na njemu mora biti jamstveni žig, oznaka ili sekundarna oznaka koje izdaje Regulatorno vijeće. Može biti navedeno i neobvezno upućivanje na šire područje „Andaluzije”.

Poveznica na specifikaciju proizvoda

https://juntadeandalucia.es/export/drupaljda/PC_Condado_modificado.pdf

(1) SL L 9, 11.1.2019., str. 2.